1979 és 1987 között nyolcszor nyert magyar bajnoki címet hármasugrásban, egyszer pedig a távolugrás magyar bajnoki címét is megszerezte. 1980-ban és 1982-ben fedett pályán is megnyerte a magyar bajnokságot. Bár az 1988-as olimpiára is kijutott, de a versenyen saroksérülése miatt nem indult el. Jó formáját már nem találta, a hazai fedett pályás világbajnokságon a selejtezőben utolsó előtti lett. Mivel nem akart korábbi eredményeinél rosszabb formában tovább versenyezni, visszavonult.